Халк (футбаліст)

**Жывані́лду Віе́йра ды Со́за** (), больш вядомы як **Халк** (; нар ., Кампіна-Гранды, Бразілія) — бразільскі футбаліст, нападнік клуба «Атлетыку Мінейру» і былы ігрок нацыянальнай зборнай Бразіліі.

## Клубная кар’ера 
Жыванілду Віейра ды Соза, больш вядомы як Халк, бо быў празваны так сваім бацькам у дзяцінстве за тое, што вельмі любіў пераймаць аднайменнага персанажу коміксаў, пачаў сваю футбольную кар’еру ў бразільскай «Віторыі», падпісаўшы кантракт з гэтай камандай у 16 гадоў. У гэтай камандзе футбаліст спачатку выступаў на левым флангу абароны, затым у паўабароне і толькі потым у нападзе. Першай гульнёй футбаліста стаў таварыскі матч супраць «Флуміненсі». Дэбютны матч Халка за асноўны склад «Віторыі», 19 верасня 2004 года супраць «Інтэрнасьянала», гэтак і застаўся адзіным афіцыйным, праведзеным футбалістам за клуб.

У лютым 2005 года Жыванілду быў набыты японскім клубам «Кавасакі Франтале». У Японіі ігрок яшчэ двойчы мяняў клуб, стала заігрываючы ў кожным з іх. 26 ліпеня 2008 года Халк падпісаў чатырохгадовы кантракт з партугальскім «Порту». Сума трансфера склала 5,5 млн еўра. Партугальскі клуб выкупіў толькі 50% правоў на іграка, астатнімі правамі валодаў клуб з Уругвая «Рэнтыстас» і аргенцінская інвестыцыйная кампанія.

У сезоне 2010/11 Халк стаў найлепшым бамбардзірам чэмпіянату Партугаліі, запісаўшы на свой рахунак 23 мячы, 7 з якіх правёў з пенальці; яшчэ 5 галоў бразілец забіў у Лізе Еўропы. Паводле вынікаў сезона Халк быў прызнаны найлепшым іграком чэмпіянату Партугаліі. У маі клуб выкупіў 40% правоў на іграка, якія належалі «Рэнтыстасу», за 13,5 млн еўра і падоўжыў кантракт з футбалістам да 30 чэрвеня 2016 года.

3 верасня 2012 года Халк перайшоў у «Зеніт». Сума трансферу склала 40 млн еўра. Паводле інфармацыі RTP і агента футбаліста агульная сума пераходу склала 60 млн, з якіх 40 млн даставалася «Порту», 9 млн — «Рэнтыстасу», які валодаў 15% трансферу іграка, 5 % сумы атрымаў клуб, які выхаваў іграка, а тыя грошы, што засталіся, гэта значыць больш за 10 млн еўра, — сам футбаліст і яго агент.

У чэрвені 2016 года быў прададзены ў кітайскі клуб «Шанхай СІПГ». У студзені 2021 года вярнуўся ў Бразілію, далучыўшыся да «Атлетыку Мінейру».

## Міжнародная кар’ера
Халк дэбютаваў за нацыянальную зборную Бразіліі 14 лістапада 2009 года ў таварыскім матчы супраць зборнай Англіі ў Досе, калі паўднёваамерыканскія ігракі атрымалі перамогу з лікам 1:0. 26 мая 2012 года ён забіў свае першыя два галы за зборную ў пераможным матчы супраць зборнай Даніі (3:1).

## Дасягненні 
**«Порту»**:
* Чэмпіён Партугаліі (3): 2009, 2011, 2012
* Уладальнік Кубка Партугаліі (3): 2009, 2010, 2011
* Уладальнік Суперкубка Партугаліі (3): 2009, 2010, 2011
* Пераможца Лігі Еўропы: 2011

**«Зеніт»**:
* Чэмпіён Расіі: 2015
* Уладальнік Кубка Расіі: 2016
* Уладальнік Суперкубка Расіі: 2015

**«Шанхай СІПГ»**:
* Чэмпіён Кітая: 2018
* Уладальнік Суперкубка Кітая: 2019

**«Атлетыку Мінейру»**:
* Чэмпіён Бразіліі: 2021
* Уладальнік Кубка Бразіліі: 2021
* Уладальнік Суперкубка Бразіліі: 2022
* Чэмпіён штата Мінас-Жэрайс: 2021

## Крыніцы 
## Спасылкі 
Катэгорыя:Футбалісты Бразіліі
Катэгорыя:Ігракі зборнай Бразіліі па футболе
Катэгорыя:Ігракі ФК Атлетыку Мінейру
Катэгорыя:Ігракі ФК Шанхай СІПГ
Катэгорыя:Ігракі ФК Зеніт Санкт-Пецярбург
Катэгорыя:Ігракі ФК Порту
Катэгорыя:Ігракі ФК Токіа Вердзі
Катэгорыя:Ігракі ФК Хакайда Кансадоле Сапара
Катэгорыя:Ігракі ФК Кавасакі Франтале
Катэгорыя:Ігракі ФК Віторыя Салвадор
Катэгорыя:Футбалісты на летніх Алімпійскіх гульнях 2012 года
Катэгорыя:Сярэбраныя прызёры летніх Алімпійскіх гульняў 2012 года